Flipkart Big Shopping Days सेल 2019 का आगाज़ 15 मई से  
Flipkart Sale में ग्राहकों को मिलेगा डिस्काउंट 
 Flipkart Big Shopping Days सेल 15 मई से
 19 मई तक चलेगी फ्लिपकार्ट बिग शॉपिंग डेज़ सेल
फ्लिपकार्ट समर सेल (Flipkart Summer Sale) के समाप्त होते ही ई-कॉमर्स कंपनी ने फ्लिपकार्ट बिग शॉपिंग डेज़ सेल (Flipkart Big Shopping Days Sale) की घोषणा कर दी है। Flipkart Big Shopping Days सेल 15 मई से शुरू होकर 19 मई तक चलेगी। पांच दिनों तक चलने वाली इस सेल में स्मार्टफोन, इलेक्ट्रॉनिक, लैपटॉप और अन्य गैजेट्स पर डिस्काउंट मिलेगा। Flipkart पर कुछ समय पहले समाप्त हुई समर सेल में रियलमी 2 प्रो (Realme 2 Pro), आईफोन Xआर (iPhone XR), नोकिया 6.1 प्लस (Nokia 6.1 Plus) समेत अन्य स्मार्टफोन डिस्काउंट के साथ बेचे गए थे।
फ्लिपकार्ट बिग शॉपिंग डेज़ सेल 2019 (Flipkart Big Shopping Days Sale 2019) के दौरान ग्राहकों को कैशबैक और डिस्काउंट देने के लिए लिए कंपनी ने एचडीएफसी बैंक के साथ हाथ मिलाया है। सेल के दौरान मिलने वाले ऑफर्स से फिलहाल फ्लिपकार्ट ने पर्दा नहीं उठाया है लेकिन इस बात का पता चला है कि कंपनी कल सेल में मिलने वाले ऑफर्स की जानकारी देगी। उम्मीद है कि नए और पुराने स्मार्टफोन पर डिस्काउंट के अलावा लैपटॉप, DSLR कैमरा और अन्य प्रोडक्ट भी छूट के साथ बेचे जा सकते हैं।
याद करा दें कि Flipkart समर सेल में आईफोन Xआर (iPhone XR), नोकिया 6.1 प्लस (Nokia 6.1 Plus), नोकिया 5.1 प्लस (Nokia 5.1 Plus), रियलमी 2 प्रो (Realme 2 Pro), हॉनर 9 लाइट (Honor 9 Lite), हॉनर 10 (Honor 10) समेत अन्य स्मार्टफोन पर डिस्काउंट और शानदार डील्स मिली थी।
Flipkart Summer Carnival Sale में गूगल स्मार्ट होम स्पीकर्स भी डिस्काउंट के साथ लिस्ट किए गए थे। गूगल होम 7,999 रुपये (एमआरपी  9,999 रुपये) वहीं इसका छोटा वेरिएंट गूगल होम मिनी 2,999 रुपये (एमआरपी 4,999 रुपये) में मिलता है। देखने वाली बात यह होगी कि आगामी बिग शॉपिंग डेज़ सेल में आखिर कंपनी इनमें से कौन-कौन सी डील्स को वापस लेकर आती है।